

**แนวทางการจัดการเรื่องร้องเรียน
การทุจริตและประพฤติมิชอบ**

**ของเทศบาลตำบลพอกน้อย**

จัดทำโดยเทศบาลตำบลพอกน้อย

งาน สำนักปลัด

**คำนำ**

แนวทางทางการจัดการเรื่องร้องเรียนการทุจริตและประพฤติมิชอบของเทศบาลตำบลพอกน้อยจัดทำขึ้นมาโดยมีวัตถุประสงค์เพื่อเป็นกรอบแนวทางการดำเนินงานเกี่ยวกับการจัดการเรื่องร้องเรียนของเจ้าหน้าที่หน่วยงาน และเพื่อให้สอดคล้องกับยุทธศาสตร์ชาติ 20 ปี (พ.ศ. 2561 - 2580) และยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 - 2564) ตลอดถึงการประเมินคุณธรรมและความโปร่งใสของหน่วยงานภาครัฐ (Integrity and Transparency Assessment: ITA)

 ดังนั้น เพื่อให้การดำเนินการเกี่ยวกับการจัดการเราองร้องเรียนการทุจริตที่อาจเกิดขึ้นในเทศบาลตำบลพอกน้อย เป็นไปในทิศทางเดียวกัน เกิดประโยชน์ต่อการปฏิบัติราชการ และประชาชน และอำนวยความสะดวกต่อเจ้าหน้าที่ผู้ปฏิบัติงาน จึงได้จัดทำแนวทางการจัดการเรื่องร้องเรียนการทุจริตและประพฤติมิชอบของเทศบาลตำบลพอกน้อย ทั้งนี้เพื่อให้การจัดการร้องเรียนการทุจริตบรรลุผลสัมฤทธิ์ตามภารกิจ

จัดทำโดยเทศบาลตำบลพอกน้อย

งานสำนักปลัด

**สารบัญ**

**เรื่อง หน้า**

1. หลักการและเหตุผล
2. วัตถุประสงค์
3. คำจำกัดความ
4. ช่องทางการรับเรื่องร้องเรียน
5. แผนผังกระบวนการจัดการเรื่องร้องเรียนการทุจริต
6. ขั้นตอนการปฏิบัติงาน
7. การรับและตรวจสอบข้อร้องเรียนจากช่องทางต่างๆ
8. หลักเกณฑ์ในการรับเรื่องร้องเรียน/แจ้งเบาะแสการทุจริตและประพฤติมิชอบ
9. การบันทึกข้อร้องเรียน
10. การประสานหน่วยงานเพื่อแก้ไขเรื่องร้องเรียนและการแจ้งกับผู้ร้องเรียน
11. การรายงานผลการจัดการข้อร้องเรียนของหน่วยงาน

**ภาคผนวก**

 แบบฟอร์มใบรับแจ้งเหตุเรื่องราวร้องเรียนการทุจริต

-1-

1. **หลักการและเหตุผล**

การดำเนินงานด้านป้องกันและปราบปรามการทุจริตและประพฤติชอบ ให้สอดคล้องกับยุทธศาสตร์ชาติ 20 ปี ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2561 – 2580) ตลอดถึงการประเมินคุณธรรมและความโปร่งใสของหน่วยงานภาครัฐ (Integrity and Transparency Assessment: ITA) เพื่อใช้เป็นเครื่องมือในการป้องกันและปราบปรามการทุจริตและประพฤติชอบ และกำหนดแนวทางการร้องเรียนการทุจริตของหน่วยงาน ถือว่าเป็นการดำเนินงานของหน่วยงานของรัฐที่เป็นไปตามพระราชกฤษฎีกาว่าด้วยหลักเกณฑ์และวิธีการบริหารบ้านเมืองที่ดี พ.ศ. 2546 มาตรา 83 กำหนดว่า “เมื่อส่วนราชการใดได้รับการติดต่อสอบถามเป็นหนังสือจากประชาชน หรือส่วนราชการด้วยกันเกี่ยวกับงานที่อยู่ในอำนาจหน้าที่ของส่วนราชการนั้น ให้เป็นหน้าที่ของส่วนราชการนั้นที่จะต้องตอบคำถามหรือแจ้งการดำเนินการให้ทราบภายใน 15 วัน หรือภายในระยะเวลาที่กำหนดบนพื้นฐานของหลักธรรมาภิบาล (Good Governance)”

ซึ่งอำนาจหน้าที่ดำเนินการเกี่ยวกับร้องเรียนการทุจริต การปฏิบัติหรือการละเว้น การปฏิบัติหน้าที่โดยมิชอบของเจ้าหน้าที่สังกัดเทศบาลตำบลพอกน้อย เป็นหน้าที่ของเทศบาลตำบลพอกน้อย ที่จำเป็นต้องดำเนินการเพื่อตอบสนองความต้องการของประชาชนภายใต้ หลักธรรมาภิบาล (Good Governance)

1. **วัตถุประสงค์**

2.1 เพื่อให้การดำเนินงานเกี่ยวกับการจัดการเรื่องร้องเรียนการทุจริตของเทศบาลตำบลพอกน้อยมีขั้นตอน กระบวนการ และแนวทางในการปฏิบัติงานที่เป็นมาตรฐานเดียวกัน

2.2 เพื่อให้มั่นใจว่ามีการปฏิบัติตาข้อกำหนด ระเบียบหลักเกณฑ์เกี่ยวกับการจัดการข้อร้องเรียนกำหนดไว้อย่างสม่ำเสมอและมีประสิทธิภาพ

2.3 เพื่อพิทักษ์สิทธิของประชาชนและผู้ร้องเรียน/ แจ้งเบาะแส ตามหลักธรรมาภิบาล (Good Governance)

1. **คำจำกัดความ**

**เรื่องร้องเรียน** หมายถึง ความเดือดร้อนเสียหายอันเกิดมาจากการปฏิบัติหน้าที่ต่างๆ ของเจ้าหน้าที่สังกัดเทศบาลตำบลพอกน้อย เช่น การประพฤติมิชอบหรือมีพฤติการณ์ที่ส่อไปในทางทุจริต หรือพบความผิดปกติในกระบวนการจัดซื้อจัดจ้าง ของเทศบาลตำบลพอกน้อย

**ผู้ร้องเรียน/แจ้งเบาะแส** หมายถึง ผู้พบเห็นการกระทำอันมิชอบด้านการทุจริต เช่น มีสิทธิเสนอคำร้องเรียน/แจ้งเบาะแส ต่อเทศบาลตำบลพอกน้อย หรือส่วนราชการที่เกี่ยวข้อง

**หน่วยรับเรื่องร้องเรียน/แจ้งเบาะแส**  หมายถึง ศูนย์ปฏิบัติการต่อต้านการทุจริตของเทศบาลตำบล พอกน้อย

**การดำเนินการ** หมายถึง การจัดการกับเรื่องร้องเรียน/เบาะแส ตั้งแต่ต้นจนถึงการได้รับการแก้ไขหรือได้ข้อสรุป เพื่อแจ้งผู้ร้องเรียนกรณีที่ผู้ร้องเรียนแจ้งชื่อ ที่อยู่ชัดเจน

-2-

1. **ช่องทางการรับเรื่องร้องเรียน**
	1. ร้องเรียนด้วยตนเอง ณ สำนักงานเทศบาลตำบลพอกน้อย
	2. ทางไปรษณีย์ (ที่อยู่ 251 ม. 8 เทศบาลตำบลพอกน้อย อ.พรรณานิคม จ.สกลนคร 47220)
	3. ทางโทรศัพท์ (เบอร์โทร 042-707563)
	4. ตู้รับเรื่องร้องเรียน/ร้องทุกข์ ของ เทศบาลตำบลพอกน้อย
	5. เว็ปไซต์ ของ http://www.poknoi.go.th/
	6. Facebook ชื่อเทศบาลตำบลพอกน้อย
	7. สายตรงนายกฯ เบอร์โทร (083-348-8630)

-3-

1. **แผนผังกระบวนการจัดการเรื่องร้องเรียนการทุจริต**

เรื่องร้องเรียนการทุจริตจากเว็บไซต์ (www.xxxxxx)

เทศบาลตำบลพอกน้อย

เรื่องร้องเรียนการทุจริตจดหมายร้องเรียนหนังสือจังหวัด/อำเภอโทรศัพท์ เป็นต้น

ทะเบียนหนังสือ

เทศบาลตำบลพอกน้อย(ระยะเวลาดำเนินการ 3 ชม.)

ทะเบียนหนังสือรับเรื่องร้องเรียนการทุจริตของเจ้าหน้าที่ และเสนอต่อผู้บังคับบัญชาสั่งการ

 (ระยะเวลาดำเนินการ 1 วัน)

เรื่องร้องเรียนการทุจริตที่ต้องพิจารณาวินิจฉัย

- เสนอตามลำดับชั้น

- แต่งตั้งคณะกรรม

- ดำเนินการแก้ไข

- รายงานผลผู้บังคับบัญชา

- แจ้งผู้ร้องเป็นหนังสือเพื่อทราบ (กรณีไม่แล้วเสร็จภายในครั้งเดียวให้แจ้งครั้งแรกภายใน
15 วัน)

แจกจ่ายให้หน่วยงานที่เกี่ยวข้องไปดำเนินการตามคำสั่งของผู้บังคับบัญชา

(ระยะเวลาดำเนินการ 3 ชม.)

-4-

1. **ขั้นตอนการปฏิบัติงาน**
	1. แต่งตั้งเจ้าหน้าที่ผู้รับผิดขอบของ เทศบาลตำบลพอกน้อย

6.2 แจ้งคำสั่งให้แก่เจ้าหน้าที่ผู้รับผิดขอบของ เทศบาลตำบลพอกน้อย เพื่อความสะดวกในการประสานงานกรณีมีเรื่องร้องเรียนเกี่ยวกับการกระทำการทุจริตของเจ้าหน้าที่ ของ เทศบาลตำบลพอกน้อย

1. **การรับและตรวจสอบข้อร้องเรียนจากช่องทางต่างๆ**

เจ้าหน้าที่ผู้ที่รับผิดชอบดำเนินการตรวจสอบข้อร้องเรียนการทุจริตที่มายัง เทศบาลตำบลพอกน้อย จากช่องทางต่างๆ โดยมีข้อปฏิบัติตามที่กำหนด ดังนี้

|  |  |  |  |
| --- | --- | --- | --- |
| **ช่องทาง** | **ความถี่ในการตรวจสอบช่องทางต่างๆ** | **ระยะเวลาการดำเนินการรับเรื่องร้องเรียน / แจ้งเบาะแส** | **หมายเหตุ** |
| ร้องเรียนด้วยตนเอง  | ทุกครั้งที่มีการร้องเรียน | ภายใน 1 วันทำการ |  |
| ทางไปรษณีย์ | ทุกครั้ง | ภายใน 1 วันทำการ |  |
| ร้องเรียนทางโทรศัพท์ | ทุกวันทำการ | ภายใน 1 วันทำการ |  |
| ร้องเรียนผ่านตู้ร้องเรียน/ร้องทุกข์  | ทุกวันทำการ | ภายใน 1 วันทำการ |  |
| ร้องเรียนผ่านเว็บไซต์ | ทุกวันทำการ | ภายใน 1 วันทำการ |  |
| ร้องเรียนทาง Facebook  | ทุกวันทำการ | ภายใน 1 วันทำการ |  |
| สายตรงนายก…… | ทุกวันทำการ | ภายใน 1 วันทำการ |  |

1. **หลักเกณฑ์ในการรับเรื่องร้องเรียน/แจ้งเบาะแสการทุจริตและประพฤติมิชอบ**

8.1 ใช้ถ้อยคำหรือข้อความสุภาพ ประกอบด้วย

1) ชื่อ ที่อยู่ของผู้ร้องเรียน/ผู้แจ้งเบาะแส

 2) วัน เดือน ปี ของหนังสือร้องเรียน/ผู้แจ้งเบาะแส

 3) ข้อเท็จจริง หรือพฤติการณ์ของเรื่องร้องเรียน/แจ้งเบาะแส ปรากฏอย่างชัดเจนว่ามีมูลข้อเท็จจริงหรือชี้ช่องทางแจ้งเบาะแสเกี่ยวกับการทุจริตของเจ้าหน้าที่ ชัดเจนเพียงพอที่สามารถดำเนินการสืบสวน/สอบสวน

 4) ระบุพยาน เอกสาร พยานวัตถุและพยานบุคคล (ถ้ามี)

8.2 ข้อร้องเรียน/แจ้งเบาะแส ต้องเป็นเรื่องจริงที่มีมูลเหตุ มิได้หวังสร้างกระแสหรือสร้างข่าว หรือเสียหายต่อบุคคลหรือหน่วยงานที่เกี่ยวข้อง

8.3 เป็นเรื่องที่ผู้ร้องเรียน/แจ้งเบาะแส ได้รับความไม่ชอบธรรม อันเนื่องมาจากการปฏิบัติหน้าที่ต่างๆ ของเจ้าหน้าที่สังกัด เทศบาลตำบลพอกน้อย

8.4 เรื่องที่ผู้ร้องเรียน/แจ้งเบาะแสที่ข้อมูลไม่ครบถ้วน ไม่เพียงพอหรือไม่สามารถหาข้อมูลเพิ่มเติมได้ในการดำเนินการตรวจสอบข้อเท็จจริง สืบสวน สอบสวน ให้ยุติเรื่อง หรือรับทราบเป็นข้อมูลเก็บเป็นฐานข้อมูล

-5-

8.5 ให้เป็นคำร้องเรียนที่เข้าลักษณะ ดังต่อไปนี้

 1) คำร้องเรียน/แจ้งเบาะแส ที่เป็นบัตรสนเท่ห์ เว้นแต่บัตรสนเท่ห์ระบุพยานหรือหลักฐานแวดล้อมชัดเจน และเพยงพอที่จะทำการสืบสวน ต่อไปได้ ซึ่งเป็นไปตามมติคณะรัฐมนตรี เมื่อวันที่ 22 ธันวาคม 2551 จึงจะได้รับไว้พิจารณาเป็นการเฉพาะเรื่อง

 2) คำร้องเรียน/แจ้งเบาะแสที่เข้าสู่กระบวนการยุติธรรมแล้ว หรือเป็นเรื่องที่ศาลได้มีคำพิพากษาหรือคำสั่งที่สุดแล้ว

 3) เรื่องร้องเรียน/แจ้งเบาะแส ที่อยู่ในอำนาจหน้าที่ของหน่วยงานที่มีหน้าที่รับผิดชอบโดยตรงหรือองค์กรอิสระที่กฎหมายกำหนดเป็นการเฉพาะ เว้นแต่คำร้องจะระบุว่าหน่วยงานดังกล่าวไม่ดำเนินการหรือดำเนินการแล้วยังไม่มีผลความคืบหน้า ทั้งนี้ ขึ้นอยู่ในดุลพินิจของผู้บังคับบัญชา

 4) คำร้องเรียนแจ้งเบาะแส ที่เกิดจากการโต้แย้งสิทธิระหว่างบุคคลด้วยกัน

 นอกเหนือจากหลักเกณฑ์ดังกล่าวข้างต้นแล้ว ให้อยู่ในดุลพินิจของผู้บังคับบัญชาว่าจะรับไว้พิจารณาหรือไม่เป็นเรื่องเฉพาะกรณี

1. **การบันทึกข้อร้องเรียน**

1) กรอกแบบฟอร์มบันทึกข้อร้องเรียน โดยรายละเอียด คือ ชื่อ – สกุล ผู้ร้องเรียน ที่อยู่ หมายเลขติดต่อ กลับเรื่องร้องเรียนการทุจริต พฤติการณ์ที่เกี่ยวข้องและสถานที่เกิดเหตุ

2) ทุกช่องทางที่มีการร้องเรียน เจ้าหน้าที่ต้องบันทึกข้อร้องเรียนลงในสมุดรับเรื่องร้องเรียนการทุจริตของเทศบาลตำบลพอกน้อย

1. **การประสานหน่วยงานเพื่อแก้ไขเรื่องร้องเรียนและการแจ้งกับผู้ร้องเรียน**

1) หากเรื่องร้องเรียนอยู่ในอำนาจหน้าที่ของกองหรือสำนักงานให้หน่วยงานนั้นรายงานผลให้ผู้ร้องเรียนทราบโดยตรงภายใน 15 วัน นับแต่วันที่ได้รับเรื่องร้องเรียนและสำเนาให้เจ้าหน้าที่ผู้รับผิดชอบ จำนวน 1 ชุด เพื่อจะได้รวบรวมสรุปรายงานรายไตรมาสต่อไป

2) หากเรื่องร้องเรียนนั้นผู้บังคับบัญชามอบหมายให้เจ้าหน้าที่ผู้รับผิดชอบดำเนินการโดยตรง ให้รายงานผู้ร้องเรียนภายใน 15 วันนับแต่วันที่ได้รับเรื่องร้องเรียน ฃ

1. **การรายงานผลการจัดการข้อร้องเรียนของหน่วยงาน**

1) รวบรวมและรายงานสรุปการจัดการข้อร้องเรียนประจำไตรมาสรายงานให้นายกเทศมนตรีตำบล พอกน้อย ทราบทุกไตรมาส

2) รวบรวมรายงานสรุปข้อร้องเรียน หลักจากสิ้นปีงบประมาณเอนำมาวิเคราะห์การจัดการข้อเรียนในภาพรวมของหน่วยงาน เพื่อใช้เป็นแนวทางในการแก้ไข ปรับปรุง พัฒนาองค์กรต่อไป